**MINISTERUL EDUCATIEI NATIONALE**

**INSPECTORATUL SCOLAR OLT**

**SCOALA GIMNAZIALA OPORELU**

**COMUNA OPORELU,JUDETUL OLT**

**Strada Principală,Nr 241**

[**scoalaoporelu@yahoo.com**](mailto:scoalaoporelu@yahoo.com)

[**https://scoalaoporeluolt.ro**](https://scoalaoporeluolt.ro)

**Nr 895 din 20.09.2018**

**Discutat în CP din 07.09.2018**

**Aprobat în CA din 10.09.2018**

**Director,**

**Profesor Olteanu Ramona**

***PLAN DE DEZVOLTARE***

***INSTITUŢIONALA***



***Motto:***

***”Educatia este darul cel mai de pret pe care îl putem oferi unui copil!   
 Ea îi deschide toate portile afirmării si îl face fericit pe parcursul întregii vieti.”***

**2017-2021**

**ECHIPA DE PROIECT**

­  Expresie a unei analize, gândiri şi decizii colective ,expresie a unui efort de echipă aflată într-un permanent proces de inovare, ***Planul de dezvoltare instituțională*** *este:*

* Document de bază în dezvoltarea instituţiei
* Prezentarea drumului de la **“ceea ce este”** la **“ceea ce trebuie să fie”**
* Mijlocul de promovare a schimbărilor intenţionate
* Mijlocul de îmbunătăţire continuă a calităţii

­  **Componenţa echipei:**

\*profesor Olteanu Ramona-Director

\*învățător Băciucu Aura- Consilier Educativ

\*profesor Stoica Georgeta

\*Burciu Valerian Ion- Primar

\*Preda Catalin- Reprezentant Consiliul Local

\*Stanciu Laurentiu- Contabil

\*Ruse Viorica- reprezentant al parinților

**CUPRINS PDI**

1. **Componenta situaţională**

1.1. Argument…………………….………………………………………………pag. 4

* 1. Context legislativ………………………………………………………….....pag. 5

**2. Viziunea şi misiunea şcolii**……………………………….…………..…..............pag. 6

**3.Diagnoza situației existente**

3.1. Diagnoza mediului extern…………………………………………………………pag. 7

3.2.Diagnoza mediului intern……………….………………………………………….pag. 8

3.2.1.Cultura organizaţională……………………………………………………....pag. 8

3.2.2.Informații de tip cantitativ……………………………………………………pag. 9

3.2.3.Informații de tip calitativ………………………………………………….....pag.10

1. **Analiza S.O.W.T. şi P.E.S.T.E…**……………………………………...……….…pag.15

4.1.Analiza S.O.W.T…………………………………………………..…..……....pag.15

4.2.Analiza P.E.S.T.E………………………………………….…………...…...…pag.17

1. **Opţiuni strategice**……………………………………………………..……….…..pag. 18
2. **Implementarea planului strategic**………………………………………………..…pag 20

**1.COMPONENTA SITUAŢIONALĂ**

**1.1.ARGUMENT**

Planul de dezvoltare pe termen mediu al unităţii şcolare trebuie să reflecte strategia educaţională pe termen mediu (4-5 ani), ţinând cont de strategia educaţională la nivel naţional, local, de evoluţia economică a zonei în care se află situată şcoala, de mobilitatea şi cerinţele profesionale ale pieţii muncii.

Şcoala funcţionează şi se dezvoltă prin efortul combinat al structurii de conducere a şcolii, al personalului şcolii, elevilor şi părinţilor, aceştia alcătuind comunitatea educaţională.

Planul de dezvoltare arată direcţiile majore de progres, iar modul de întocmire a acestuia permite consultarea părţilor interesate şi implicarea în asumarea scopurilor, obiectivelor şi acţiunilor propuse.

La nivelul fiecărei unităţi şcolare proiectul de dezvoltare instituţională are o importanţă deosebită, deoarece concentrează atenţia asupra finalităţilor educaţiei (dobândirea de abilitaţi, aptitudini, competenţe), asigurând concentrarea tuturor domeniilor funcţionale ale managementului (curriculum, resurse umane, material-financiare, relaţii sistemice şi comunitare) şi asigură coerenţa strategiei pe termen lung a şcolii.

În contextul unei mondializări a economiei, a globalizării mondiale, a creşterii concurenţei internaţionale,ca urmare a aderării şi integrării în Uniunea Europeană, a impactului de noi tehnologii asupra societăţii, precum şi a pregătirii educabililor pentru a face faţă unei evoluţii în carieră într-o lume aflată în rapidă schimbare şi în conformitate cu Legea Educației Naționale cu modificările și completările ulterioare,Legea nr. 128/1997 (Statutul Personalului Didactic ), Curriculum Naţional, cu celelalte documente legislative, cu ordinele MEN, cu prevederile normative ale Inspectoratului Şcolar Judeţean OLT, ***principiile*** pe care s-a fundamentat acest proiect sunt următoarele:

* Centrarea actului educaţional pe elevii şcolii:

- strategii didactice abordate,

- stimularea creativităţii,

- modernizarea continutului bazei materiale,

-stimularea participării la activităţi extraşcolare si extracurriculare menite să lărgească orizontul elevilor;

* Echilibru între cerere şi ofertă:

- oferta educaţională ţine cont atât de resursele umane şi materiale de care dispune şcoala, cât şi de solicitarile elevilor şi părinţilor, precum şi de domeniile actuale de interes:

- utilizarea calculatorului,

- comunicarea într-o limbă modernă,

- educaţie pentru sănatate,

- educaţie civică;

* Cooperare scoală - comunitate:

- participare la programele şi acţiunile organizate de Primaria Oporelu

- colaborarea cu ONG-uri, Poliţia şi alte autorităţi locale;

Pornind de la prioritățile politicii educaționale ale Ministerului Educației: descentralizare, resurse

umane, învățare continuă, ofertă educațională, accesibilitate la educație, diversitate culturală, standarde europene și luând în considerare diagnoza mediului intern, extern şi raportul cu privire la îndeplinirea obiectivelor manageriale pentru anul 2018-2019 a fost elaborat pentru perioada 2017-2021 Proiectul de Dezvoltare Instituţională al Şcolii Gimnaziale Oporelu,comuna Oporelu,județul Olt.

Întocmirea Proiectului de Dezvoltare Instituțională s-a realizat plecând de la o radiografie realistă asupra mediului intern şi extern, avându-se în vedere anumiţi factori.

S-au reformulat ţintele strategice pentru perioada avută în vedere, pentru ca Planul de Dezvoltare Instituţională 2017-2021 să răspundă nevoilor şcolii şi să reflecte modificările legislative, cerințele societății actuale și valorile europene.

**1. 2. CONTEXT LEGISLATIV**

* **Legea 1-2011, Legea Educaţiei Naţionale,** cu modificările şi completările ulterioare,care aduce schimbări majore pe următoarele componente ale sistemului educaţional preuniversitar: structura învăţământului preuniversitar,Curriculum-ul Naţional ,Examenele Naţionale ,Componenţa Consiliului de Administraţie din şcoală, Finanţarea învăţământului,

Statutul cadrelor didactice , Relaţia şcoală-familie/comunitate

* + - * Ordinele, notele, notificările şi precizările M.E.N;
      * LEGE nr. 87/2006 pentru aprobarea Ordonanţei de urgenţă a Guvernului nr. 75/12.07.2005 privind asigurarea calităţii educaţiei;
      * H.G. nr. 21/10.01.2007 privind aprobarea Standardelor de autorizare de funcţionare provizorie a unităţilor de învăţământ preuniversitar, precum şi a Standardelor de acreditare şi de evaluare periodică a unităţilor de învăţământ preuniversitar;
      * H.G. nr. 22/25.01.2007 pentru aprobarea Metodologiei de evaluare instituţională în vederea autorizării, acreditării şi evaluării periodice a organizaţiilor furnizoare de educaţie;
      * Standarde de referință și indicatori de perfomanță pentru evaluarea și asigurarea calității în învățământul preuniversitar;
      * *Legea* nr. 128/1997, privind *Statutul Personalului Didactic*, cu modificările şi completările ulterioare.
      * Obiectivele Strategiei Europa 2020, capitolul IV. Educație;
      * Metodologia formării continue a personalului didactic din învăţământul preuniversitar
      * Regulamentul de Organizare şi Funcţionare a unităţilor de învăţământ preuniversitar;
      * Ordinul ministrului educaţiei şi cercetării nr 5271/2004 privind aprobarea *Regulamentului de organizare şi funcţionare a consiliului de administraţie al unităţii de învăţământ din judeţele pilot –* nominalizate prin HG 1942/2004.*.*
      * Ordin 3638/ 27.03.2012 pentru aprobarea standardelor de formare continuă a persoanelor cu funcții manageriale;
      * OMECTS nr. 3545/2012 privind adoptarea politicii în managementul educațional preuniversitar.
      * Ordinul MECI nr. 5132 / 2009 privind activităţile specifice funcţiei de diriginte

2.**VIZIUNEA ŞI MISIUNEA ŞCOLII**

**VIZIUNEA**

**Școala își propune construirea unui climat educațional optim care vizează dezvoltarea copilului în perspectiva afirmării personalității sale și adaptarii la o societate în perpetuă schimbare.**

Şcoala Gimnazială Oporelu urmăreşte ca procesul didactic să devină mai eficient prin optimizarea componentelor conceptuală, acţională şi evaluativă astfel încât să se reflecte în creşterea nivelului de pregătire al elevilor, prin îmbunătăţirea întregului sistem educativ din şcoală, prin creşterea răspunderii cadrelor didactice faţă de pregătirea complexă a elevilor, creşterea eficienţei în colaborare cu familia şi ceilalţi factori educaţionali, prevenirea şi combaterea oricăror devieri comportamentale. Dacă viziunea reprezintă imaginea ideală a ceea ce îşi doreşte organizaţia/şcoala să realizeze în viitor, misiunea exprimă ceea ce îşi propune organizaţia şcolară pentru realizarea acestei viziuni.

**MISIUNEA**

**Școala noastră este deschisă pentru toti cei care au nevoie de educatie. In opinia noastra educația nu este un priviligiu pentru cațiva, ci este un drept al tuturor. Școala satisface nevoia elevului de a se simti competent, integrat in colectiv si independent.**

Misiunea reprezintă raţiunea de a fi, derivă din nevoile de educaţie identificate la nivelul societăţii şi al comunităţii şi din viziunea comună a diferitelor grupuri de interes reprezentate la nivelul şcolii, reprezintă şi esenţa culturii organizaţionale şi formulează tipul de rezultate şi nivelul de performanţă aşteptate prin aplicarea proiectului.

Ca urmare, misiunea Şcolii Gimnaziale Oporelu are ca funcţii fundamentale orientarea şi asigurarea consistenţei şi coerenţei activităţii desfăşurate în şcoală în jurul unor scopuri şi valori comune.

Misiunea Şcolii Gimnaziale Oporelu are un sens real, este complet inteligibilă pentru toţi cei interesaţi, reprezintă un ghid de lucru util, poate fi demonstrată şi dovedită cu probe, este în legătură cu curriculumul, calitatea educaţiei, cu managementul, cu ethosul şi cu alte domenii importante. Prin misiune Şcoala Gimnazială Oporelu îşi propune să ofere elevilor un start existenţial-solid în educaţie, să dezvolte un parteneriat cu comunitatea, un mediu propice învăţării, în care să beneficieze de şansa dezvoltării sale la cel mai bun nivel posibil, ca persoană şi personalitate.

**3.Diagnoza situației existente*(„ceea ce este”)***

**3.1.Diagnoza mediului extern**

**a.Unitatea şcolară :**

**Şcoala Gimnaziala Oporelu, Comuna Oporelu,judetul Olt**

**Adresa: Strada Principală, Nr 241,Comuna Oporelu,Județul Olt**

**Adresa e-mail:** [***scoalaoporelu@yahoo.com***](mailto:scoalaoporelu@yahoo.com)

**Website:*https://scoalaoporeluolt.ro***

**Tipul instituţiei: scoala gimnazială**

**Forme de învăţământ:** zi /gimnaziu;

**Forme de finanţare:** buget stat, buget local, surse extrabugetare;

**Limba de predare:** Limba română;

**Tipul de predare:** normală

**b.Istoricul comunei și al școlii**

Numita si Preotesti,comuna Oporelu este o localitate in sudul Podisului Getic, pe valea raului Teslui, la 23 km nord de Municipiul Slatina.

**Suprafata totala**:6705 ha.

**Relieful**: culmi deluroase care apartin Platformei Cotmeanei(subdiviziunea a Podisului Getic) despartite intre ele prin vai.

**Evolutia administrativa**:Comuna infiintata prin legea administrativa din 31 martie 1864.Inregistrata in judetul Olt, comuna Oporelu a fost formata din satele Beria, Corbu, Oporelu(1864-1908), Oporelu, Beria de Jos, Beria de Sus, Corbu , Radesti(1908-1925), Beria de Jos, Beria de Sus, Corbu, Oporelu(1925-1932), Oporelu, Preotesti, Radesti(1932-1950), Beria de Jos, Beria de Sus, Oporelu, Radesti(1950-prezent).

**Ecomonia**: Principala ocupatie a locuitorilor a fost agricultura cu ramurile sale conexe.

**Evolutia demografica**: In anul 1898, in comuna se gaseau 460 locuitori; in anul 2005-1427 locuitori(672 M, 755 F ), 23244 mp suprafata locuibila (23255 mp proprietate private), 753 locuinte (din fonduri private).

**Institutii**: In anul 1898, in comuna se gasea scoala infiintata in anul 1838 pe proprietate megieseasca. In anul 1910 localul scolii avea doua sali de clasa. In anul 2005- doua gradinite(55 copii, 3 cadre didactice), scoala(94 elevi, 9 cadre didactice, 7 sali de clasa si cabinet scolare), doua bibilioteci ( una publica), dispensar (un medic de familie, doua cadre cu pregatire sanitara medie), farmacie privata( un farmacist), unitate P.T.T.R. (110 abonamente telefonice, 307 abomandente radio, 322 abonamente TV).

Incepand cu anul scolar 2003-2004 s-a construit un nou local de scoala cu sase sali de clasa,cancelarie,cabinet director,biblioteca, in cadrul programului guvernamental si judetean cu fonduri PHARE (circa trei miliarde lei).Noul si modernul edificiu scolar din comuna Oporelu dispune de mobilier nou,alimentare cu apa din fantana proprie cu hidrofor,grupuri sanitare in interior si centrala termica pe combustibil solid,curent electric.Alaturi de noua scoala se afla o cladire(reabilitata in 2009) in care exista 2 sali de clasa ,o camera separata cu frigider pentru depozitarea laptelui si a cornurilor,un laborator de informatica si sala-arhiva.

Este amenajata si curtea scolii,fiind plantate flori in partea din fata a scolii si arbusti pentru imprejmuirea din spate a curtii.

De asemenea ,pană în anul 2013 a funcționat inca o cladire destinata prescolarilor in satul Beria de Sus, cu o sala de gupa,anexa pentru material didactic,cancelarie.Dispunea de incalzire cu soba pentru lemne.

### c.Trasaturi caracteristice

### Populaţia şcolară 2018-2019

***Număr de elevi:*** **75**

***Număr de clase:*** **6(5+1 GRUPĂ DE PRESCOLARI)**

***Provenienţă:*** **mediu rural**

### Personalul şcolii 2018-2019

***Număr de cadre didactice*:** 15

***Personal didactic auxiliar:*** **1persoana**

***Personal nedidactic:*** **3 persoane (1 muncitor de întreţinere ,sofer microbuz scolar şi**

**1 îngrijitor curăţenie)**

***3.2.Diagnoza mediului intern***

***3.2.1.Cultura organizațională***

Este caracterizată printr-un ethos profesional înalt. **Valorile** dominante sunt: **egalitarism, cooperare, munca în echipă, respect reciproc, ataşamentul faţă de copii, respectul pentru profesie, libertate de exprimare, receptivitate la nou, creativitate, entuziasm, dorinţă de afirmare**. Se întâlnesc şi cazuri de elitism profesional, individualism, competiţie, intelectualism, rutină, conservatorism, automulţumire.

Conducerea şcolii a elaborat *Regulamentul de organizare și funcționare* care cuprinde norme privind atât activitatea elevilor cât şi a cadrelor didactice.De asemenea există și este cunoscut de către cadre didactice,personal didactic auxiliar,personal nedidactic,elevi,părinți *Regulamentul Intern*.

În ceea ce priveşte **climatul organizaţiei şcolare** am putea spune că este un climat deschis, caracterizat prin dinamism şi grad înalt de angajare a membrilor instituţiei şcolare; este un climat stimulativ care oferă satisfacţii, relaţiile dintre cadrele didactice fiind deschise, colegiale, de respect şi de sprijin reciproc.

Directorul este receptiv şi ascultă sugestiile profesorilor, face aprecieri

frecvente şi sincere la adresa acestora, le respectă competenţa, le oferă o largă autonomie, îi sprijină şi evită un control strict birocratic.

Toate acestea se reflectă pozitiv în activitatea instructiv-educativă şi în conduita cadrelor didactice.

***Ambianţa în unitatea şcolară***: atmosfera este deschisa, nu există conflicte majore, dacă apar anumite conflicte ele sunt rezolvate în mod obiectiv.

***Relaţiile dintre director - personal, profesori - profesori, profesori - elevi*** se bazează pe comunicare, colaborare, respect reciproc.

***Mediul social de provenienţă al elevilor***: în urma efectuarii analizei mediului social

de provenienţă a elevilor, s-au constatat urmatoarele:

- majoritatea elevilor provin dintr-un mediu social defavorizat (venituri mici, şomaj,condiţii modeste de viaţă);

- condiţii grele de trai: locuinţe necorespunzătoare (probleme sanitare, număr mare de copii în cadrul aceleiaşi familii), mediu ambiant necorespunzător, lipsa locurilor amenajate de joacă;

- nivelul scăzut de cultură şi educaţie;

- lipsa mijloacelor de culturalizare;

- lipsa de timp a părinţilor generează lipsa de supraveghere şi de îndrumare acopiilor;

- modele comportamentale negative: nerespectarea normelor de igienă, limbaj vulgar;

- apariţia şi adâncirea diferenţelor între săraci şi foarte bogaţi – generatoare de posibile conflicte.

***Calitatea personalului***: cadrele didactice sunt foarte bine pregătite din punct de vedere profesional, fapt constatat în urma inspecţiilor frontale sau de specialitate, rezultatelor obţinute, interesul în ceea ce priveşte participarea la cursuri de perfecţionare.

***Managementul unitaţii şcolare***: se desfaşoară pe baza planului managerial, în colaborare cu membrii Consiliului de Administraţie şi al Consiliului Profesoral. Cadrele didactice sunt organizate în comisii pe arii curriculare, fiecare arie având un responsabil. Există comisii de lucru pe probleme. Responsabilii de arie curriculară şi ai comisiilor de lucru întocmesc planul managerial al comisiei de care răspund.

***Relaţii cu comunitatea:***

Implicarea părinţilor în activitaţile manageriale este foarte bună, având o buna relaţionare cu Consiliul Reprezentativ al Părinţilor. Există disponibilitate din partea cadrelor didactice în ceea ce priveşte asistenţa acordată părinţilor (se organizează: lunar întâlniri-lectorate şi săptămânal consultaţii individuale cu părinţii).

Există şi părinţi care manifestă dezinteres faţă de şcoală şi educaţia elevilor,

ceea ce se reflectă în comportamentul copiilor, în atitudinea lor faţa de şcoală. Un rol important în contracararea acestor disfuncţionalităţi îl are profesorul psihopedagog din şcoala şi profesorii de religie.

Colaborarea cu autoritaţile locale este bună, apreciem programele acestora şi participăm la acestea.

Scoala colaboreaza foarte bine cu autoritatea locala in ceea ce priveste repartizarea fondurilor necesare pentru reparatia, incalzirea si intretinerea localurilor de scoala.

-Scoala stabileste parteneriate cu organele de Politie in vederea asigurarii pazei, a ordinii, a sigurantei elevilor pentru combaterea delicventei juvenile precum si participarea cadrelor de politie la orele de educatie rutiera.

-Scoala colaboreaza cu medicul uman in vederea prevenirii imbolnavirii si asigurarea asistentei medicale.

-Scoala colaboreaza cu Biserica de la care a primit sprijin in rezolvarea multor probleme.Am organizat activitati cu teme crestine(de Craciun si de Paste).

-Scoala promoveaza activitati de educatie ecologica atat in scoala cat si la nivelul comunitatii.

Scoala colaborează și cu alte instituții din afara comunității locale,precum:

-Fundația Orange și ONG-urile partenere-Proiectul de educație digitală **Digitaliada**

-Palatul Copiilor Adrian Baran,Slatina,judetul Olt

-Centrul Județean de Resurse și de Asistență Educațională Olt

-Școala Gimnazială Teslui,județul Olt

-Editura Corint-Proiectul *Pașaport Pentru Cultură*/ **“Citesc ,deci exist”**

-Inspectoratul pentru Situații de Urgență *Matei Basarab*,Slatina,județul Olt

-Unitatea Militară 02628 Caracal

***3.2.2.Informații de tip cantitativ***

***a.Resurse Curriculare***

* + Planul-cadru
  + Scheme orare
  + Lista disciplinelor opţionale
  + Dosarele comisiilor metodice (planificări calendaristice orientative, teste de evaluare iniţială şi sumativă, programele de la disciplinele opţionale, lista cu mijloacele de învăţământ existente la nivelul fiecărei comisii, lista cu auxiliarele didactice utilizate în procesul de predare-învăţare-evaluare)
  + Auxiliare didactice (culegeri, ghiduri metodologice, teste de evaluare)
  + Legea învăţământului, programe şcolare, ghiduri metodologice, descriptori de performanţă pentru învăţământul primar, criterii de evaluare a elevilor de la clasele a V-a şi a VIII-a (existente la biblioteca şcolii)

***b.Resurse material -financiare***

* + **Resursele materiale**
* nr. spaţiilor şcolare: 10, dintre care :

☞săli de clasă – 7

☞cabinete – 1 de fizica-chimie

☞laboratoare – 1 de informatica/LABORATOR DIGITAL

☞biblioteca – 1

* nr. spaţiilor sanitare – 2
* material didactic – şcoala este dotată satisfăcător cu material didactic modern

**🖎 Nivelul dotărilor cu resurse educaţionale**:

Şcoala are în dotare planşe, hărţi, materiale didactice specifice laboratoarelor de fizică, chimie, biologie şi cabinetelor de specialitate, un televizor, 2 imprimante, 1 copiator,1 laptop,camera video,1 videoproiector.

Există un laborator de informatica (laborator AeL/DIDGITAL**)** cu 6 calculatoare **, 16 tablete digitale,1 videoproiector,1 laptop(primite de la Fundația Orange,prin Proiectul Digitaliada)**

Biblioteca are un numar de 4700 de volume.

* + **Finanţarea:**
    - **-** din bugetul local pentru burse şi lucrări de întreţinere

***c.Resurse umane***

**Număr de cadre didactice: 15**

**Număr cadre didactice titulare: 13**

**Numar total cadre didactice din ciclul prescolar-1**

**gradul didactic I: 1**

**Număr total cadre didactice din ciclul primar: 3**

**gradul didactic I: 1**

**gradul didactic II: 1**

**definitivat: 1**

**Număr total cadre didactice din ciclul gimnazial: 11**

**gradul didactic I: 3**

**gradul didactic II: 5**

**definitivat: 2**

**debutante: 1**

***Personal didactic auxiliar:*** **1 persoana**

***Personal nedidactic:*** **3 persoane (1 muncitor de întreţinere , 1 sofer şi 1 îngrijitor curăţenie)**

***3.2.3.Infromații de tip calitativ***

***A.INDICATORI DE EVALUARE A PERFORMANTEI SCOLARE:***

***a. Dinamica populaţiei şcolare în ultimii patru ani şcolari:***

* anul şcolar 2014-2015: 115 elevi, din care 23 prescolari, 47 elevi-primar şi 44 elevi- gimnaziu
* anul şcolar 2015-2016: 116 elevi, din care 21 prescolari, 42 elevi-primar,53 elevi- gimnaziu;
* anul şcolar 2016-2017: 102 elevi, din care 15 prescolari, 34 elevi-primar şi 47 elevi- gimnaziu;
* anul școlar 2017-2018 : 86 elevi, din care 10 prescolari, 32 elevi-primar şi 44 elevi- gimnaziu;

***b. Situaţia statistică a procentului de promovare pe ani de studiu, în ultimii patru ani şcolari:***

|  |  |  |  |
| --- | --- | --- | --- |
| Nr.  crt. | Anul şcolar | Clasa | Procent promovare |
| 1 | 2014-2015 | Primar | 100% |
| V-VIII | 100% |
| 2015-2016 | Primar | 100% |
| V-VIII | 92% |
| 2016-2017 | Primar | 100% |
| V-VIII | 97,8% |
| 2017-2018 | Primar | 96,87% |
| V-VIII | 97,72% |

***c. Rezultate obţinute de elevii clasei a VIII-a la evaluarea nationala în ultimii patru ani şcolari:***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Anul şcolar** | **Nr. elevi prezenţi** | **Medii generale intre** | | | | | | **Procent de promovare** |
| **Sub 5** | **5-5.99** | **6-6.99** | **7-7.99** | **8-8.99** | **9-10** | **%** |
| **2014-2015** | **6** | **1** | **2** | **0** | **2** | **1** | **0** | **80%** |
| **2015-2016** | **11** | **2** | **2** | **4** | **2** | **1** | **-** | **82%** |
| **2016-2017** | **6** | **1** | **0** | **3** | **2** | **0** | **0** | **83,33%** |
| **2017-2018** | **11** | **3** | **4** | **2** | **1** | **1** | **0** | **72,72 %** |

***d. Procentul elevilor care trec la niveluri superioare de învăţământ:***

|  |  |  |  |  |
| --- | --- | --- | --- | --- |
| **Nr. crt**. | **Anul şcolar** | **Nr. elevi**  **absolvenţi de ciclu** | **Nr. elevi**  **admişi la nivel superior** | **Procent de reuşită** |
| 1 | **2014-2015** | **6** | **6** | 100% |
| 2 | **2015-2016** | **11** | **11** | 100 % |
| 3 | **2016-2017** | **8** | **8** | 100 % |
| 4 | **2017-2018** | **14** | **14** | 100% |

***f. Comportament social:***

Provenind din mediul rural, din comuna Oporelu si comuna Teslui,elevii  sunt  preponderent  din  familii cu nivel mediu de studii,care nu asigură întotdeauna implicarea eficientă în procesul de educare şi supraveghere a copiilor.

In general,comportamentul lor social este pe măsura educaţiei primite, adică majoritatea  sunt  civilizaţi, educaţi  şi  cu posibilităţi materiale suficiente.

**g***.* ***Disciplină:***

Starea  disciplinară  este  în  general  bună,  fără  a  se  înregistra  abateri semnificative.

**h*. Absenteism:***

Situaţia nu este alarmantă deoarece 90% dintre elevi nu lipsesc fara un motiv intemeiat.

Cauzele absentelor aparute sunt de mai multe feluri:

- lipsa de interes a unor părinţi;

- existenţa unui anturaj nepotrivit

- necuantificarea absentelor în procesul de notare;

- neimplicarea altor instituţii şi organisme din afara sistemului de educaţie în prevenirea absenteismului.

***j. Rata abandonului şcolar:*** Nu este cazul

k***. Probleme comportamentale:***Nu se înregistrează probleme deosebite.

l***.******Încălcări ale legii:*** Nu este cazul.

m***. Satisfacerea  cerinţelor  părinţilor:***

Solicitările  părinţilor  se  axează  în  principal  pe ameliorarea condiţiilor de muncă ale elevilor, pe crearea unui climat fizic şi psihic optim desfăşurării procesului instructiv–educativ. Gradul de pregătire ale elevilor se situează, în general, la un nivel mulţumitor, deşi au existat şi situaţii legate de neimplicarea unor cadre didcatice in actul educativ. De asemenea o componentă importantă – condiţiile de securitate în şcoală şi în afara perimetrului şcolii – a reprezentat o cerinţă soluţionată de şcoală şi de comunitatea locală .

**B.Calitatea managementului şcolar**:

- Prioritare au fost strategiile şi politicile de dezvoltare instituţională la nivelul sistemului şi al unităţii de învăţământ.

a. ***Impactul activităţilor asupra altor grupuri, comunităţii locale, O.N.G. - uri, firme particulare, etc.:***

-Strategiile  şi  politicile  de dezvoltare  instituţională  sunt  elaborate  astfel încât să aibă un impact pozitiv asupra comunităţii locale, O.N.G. – urilor, etc.

- Creşterea  calităţii  actului  educaţional  reprezintă  o  prioritate, prin asigurarea atât a bazei materiale , cât şi a unei atmosfere academice , de înaltă ţinută morală şi profesională în rândul cadrelor didactice.

- Asigurarea  educaţiei  şcolare  complementare  şi  a educaţiei nonformale, prin implicarea şcolii în diverse programe educaţionale locale, naţionale şi internaţionale.

b.***Lucrul în echipă la nivelul managementului:***

 Directorul elaborează instrumente de monitorizare/evaluarea elevilor,proiecte de acte normative

interne.

**Colaborarea cu alţi manageri din afara şcolii:**

Unitatea şcolară, prin director şi profesori a realizat contracte de parteneriat cu şcoli din municipiu şi din ţară, străinătate, organizaţii nonguvernamentale, etc.

**Dezvoltarea competenţelor profesionale şi asumarea deciziilor din ce în ce mai complexe:**

Pluralismul, parteneriatul şi coevoluţia, discriminarea pozitivă a diferenţei vor conduce la un climat optim de muncă şi de învăţare.

**C.OFERTA EDUCAȚIONALĂ A ȘCOLII 2018-2019**

Şcoala Gimnazială Oporelu este deschisă pentru toţi cei care au nevoie de educaţie, având ca prioritate pregătirea elevilor pentru o lume în schimbare, formându-le capacităţi, deprinderi şi competenţe care să le permită să-şi găsească locul şi menirea socială.

Scoala noastră urmăreste:

   să creeze un mediu educaţional care să răspundă standardelor educaţionale cerute de societatea modernă;

   să satisfacă nevoia elevului de a se simţi integrat în colectiv şi independent;  
   respectă elevul oricât de modeste i-ar fi rezultatele şcolare;  
   identifică atuul şi aptitudinile copiilor pentru a le putea valorifica astfel încât acesta să aibă o imagine pozitivă despre sine;  
   să se șteargă denumirea de elevi proveniţi de la o scoală “de la ţară”;

        Şcoala noastră are o puternică **tradiţie.** Contăm pe calităţile pe care le cultivăm elevilor noştri: **seriozitatea, punctualitatea, toleranta, spiritul de echipă, aprecierea muncii celorlalţi şi competitivitatea**. Toate acestea constituie mobilul pentru atingerea standardelor de calitate. Colectivul de cadre didactice îndrumă elevii nu numai în activităţi specifice de învăţare ci şi în activităţi extracurriculare. Neobişnuiţi cu jumătăţi de măsură, profesorii se implică total, cu dăruire în această grea, dar frumoasă profesie, indiferent de contextul social-politic şi financiar al vremurilor în care trăim. Este poate şi un privilegiu că ne bucurăm întotdeauna de tinereţea, entuziasmul şi talentul creator al elevilor noştri.

Scoala Gimnazială Oporelu scolarizează copii, cu vârsta de regulă între 2 şi 14/15 ani, pentru:

**\*invatamant PRESCOLAR:**

**GPN OPORELU:1 GRUPA MIXTĂ (13 prescolari)/SIMION NINA-educatoare**

**\*invatamant primar:**

* **Clasa pregatitoare: 0,33( 1 elev)/BUICAN MIHAELA-profesor învățământ primar**
* **Clasa I: 0,33(4 elevi)/ BUICAN MIHAELA-profesor învățământ primar**
* **Clasa a II-a: 0,34(7 elevi)/ BUICAN MIHAELA-profesor învățământ primar**
* **Clasa a III-a: 0,5( 8 elevi)/BACIUCU AURA-invatatoare**
* **Clasa a IV-a: 0,5( 4 elevi)/ BACIUCU AURA-invatatoare**

**\*INVATAMANT GIMNAZIAL**

* **Clasa a V-a: 0,5 (9 elevi)/ POPA NICOLETA-profesor matematica**
* **Clasa a VI-a: 0,5(4 elevi) / POPA NICOLETA-profesor matematica**
* **Clasa a VII-a: 1 (13 elevi)/ STOICA GEORGETA-profesor fizica-/chimie**

**Clasa a VIII-a: 1(14 elevi)/ AMZARESCU RAZVAN-profesor istorie**

CURRICULUM LA DECIZIA SCOLII 2016-2017

Scoala noastră propune o ofertă educaţională diversificată în acord cu nevoile individuale si de formare si cu schimbările care au loc în societate.

Pe lângă curriculum-ul naţional, venim în întâmpinarea intereselor şi aptitudinilor elevilor cu următoarele cursuri opţionale :

*\* Educatie pentru sanatate*(curricular-Stiinte) -clasa pregatitoare/ profesor învățământ primar Iordache Claudia

\* *Educatie pentru sanatate*(curricular-Stiinte) -clasa a III-a/ învațător Baciucu Aura

\**Prietenul meu,calculatorul*-TIC(curricular-Matematica.Stiinte-clasa a V-a/profesor Popa Nicoleta

\**Personalități ale istoriei neamului românesc*-(Om și Societate)-clasa a VI-a/profesor Amzarescu Razvan

\**Prietenul meu,calculatorul*\_TIC(curricular-Matematica.Stiinte )-clasa a VI-a/profesor Popa Nicoleta

\* *Prietenul meu,calculatorul*\_TIC(curricular-Matematica.Stiinte )-clasa a VII-a/profesor Popa Nicoleta

\**Matematica distractiva*(curricular-Matematica.Stiinte )-clasa a VIII-a/profesor Popa Nicoleta

CURRICULUM LA DECIZIA SCOLII 2017-2018

*\*Frumos,plăcut,util(*Domeniul estetic creativ)-preșcolari/educatoare Simion Nina

\**De la joc la educație financiară*(transcurricular-Om și societate/Matematică și științe)-clasa pregătitoare/PIP Buican Mihaela

\**Educație pentru societate*(Om și societate)-clasa I/PIP Iordache Claudia

\**Let’s have fun with English*(Limba și comunicare)-clasa a II-a/profesor Vînă Corina

\**Educație pentru societate*(Om și societate)-clasa a III-a/PIP Buican Mihaela

\**Let’s have fun with English*(Limba și comunicare)-clasa a IV-a/profesor Vînă Corina

\**Matematica în cotidian*(Optional integrat)-clasa a V-a /profesor Popa Nicoleta

\*TIC(Tehnologii)-clasa a VI-a/profesor Popa Nicoleta

\**Matematica în cotidian*(Matematica și științe)-clasa a VII-a /profesor Popa Nicoleta

\*TIC(Tehnologii)-clasa a VII-a/profesor Popa Nicoleta

\**Matematica în cotidian*(Matematica și științe)-clasa a VIII-a /profesor Popa Nicoleta

\*TIC(Tehnologii)-clasa a VIII-a/profesor Popa Nicoleta

CURRICULUM LA DECIZIA SCOLII 2018-2019

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **NR**  **CRT** | **DENUMIRE OPTIONAL** | **TIP OPTIONAL** | **DISCIPLINA** | **ARIE CURRICULARA** | **CLASA** | **NUMAR ELEVI** | **NUME SI PRENUME CADRU DIDACTIC PROPUNĂ**  **TOR** | **STATUT CADRU DIDACTIC** |
| 1 | ***MÂINI HARNICE ȘI PRICEPUTE*** | LA NIVELUL DISCIPLINEI | DEC | ARTE | PRESCO-  LARI | 13 | SIMION NINA | TITULAR |
| 2 | ***EDUCATIE PENTRU SANATATE*** | LA NIVELUL DISCIPLINEI | EDUCATIE PENTRU SANATATE | CONSILIERE SI ORIENTARE | CP+I+  II | 1+4+7 | BUICAN MIHAELA | TITULAR |
| 3 | ***EDUCATIE PENTRU SANATATE*** | LA NIVELUL DISCIPLINEI | EDUCATIE PENTRU SANATATE | CONSILIERE SI ORIENTARE | III+IV | 8+4 | BĂCIUCU AURA | TITULAR |
| 5 | ***MATEMATICA-ȘTIINȚĂ ȘI LIMBĂ UNIVERSALĂ*** | OPȚIONAL INTEGRAT | MATEMATICĂ | MATEMATICĂ ȘI ȘTIINȚE,OM ȘI SOCIETATE,ARTE,LIMBĂ ȘI COMUNICARE | V+VI | 9+4 | POPA NICOLETA | TITULAR |
| 6 | ***INFORMATICA PAS CU PAS-COMPETENȚE DIGITALE PENTRU TABLETĂ*** | LA NIVELUL DISCIPLINEI | INFORMATICĂ | TEHNOLO-  GII | VII | 13 | POPA NICOLETA | TITULAR |
| 7 | ***INFORMATICA PAS CU PAS-COMPETENȚE DIGITALE PENTRU TABLETĂ*** | LA NIVELUL DISCIPLINEI | INFORMATICĂ | TEHNOLOGII | VIII | 13 | POPA NICOLETA | TITULAR |
| 8 | ***MATEMATICA ÎN COTIDIAN*** | LA NIVELUL DISCIPLINEI | MATEMATICĂ | MATEMATICĂ ȘI ȘTIINȚE | VIII | 13 | POPA NICOLETA | TITULAR |

**4. ANALIZA S.O.W.T. şi P.E.S.T.E.**

4.1.**ANALIZA SWOT**(de la “**S***trengths*” – “**W***eaknesses*” – “**O***pportunities*” – “**T­***hreats*”, cuvinte în limba engleză care se traduc prin “Puncte tari”, “Puncte slabe”, “Oportunităţi” şi “Ameninţări”).

Pentru a realiza o buna diagnoza a organizatiei scolare vom apela la instrumental de lucru tehnic sau metoda SWOT analizand atat mediul intern cat si mediul extern pe urmatoarele paliere scolare:

* Oferta curriculara;
* Resursele umane;
* Resursele materiale si financiare;
* Relatiile cu comunitatea;

**a.Puncte tari** (*care trebuie folosite****)***

* Baza materiala existenta in cea mai mare parte;
* Cadre didactice calificate, inventive, comunicative;
* Buna pregătire de specialitate şi metodică a cadrelor didactice, precum şi interesul susţinut pentru continua perfecţionare profesională, metodică şi psiho-pedagogică, pentru transpunerea componentelor reformei la nivelul actului didactic;
* 13 cadre didactice titulare
* 4 cadre didactice au gradul didactic I
* 6 cadre didactice au gradul didactic II
* 3 cadre didactice au gradul definitiv
* 1 cadru didactic este debutant;
* Existenta unor elevi dornici de performanta;
* Relaţiile interpersonale (profesor-elev, conducere-subalterni, profesori-părinţi, profesori-profesori etc.) existente favorizează crearea unui climat educaţional deschis, stimulativ ), transparenţa deciziilor;
* Desfăşurarea de activităţi care ţin seama de solicitările elevilor, părinţilor şi ale comunităţii locale;
* Numeroase activităţi extraşcolare şi extracurriculare organizate în şcoală şi în afara ei (,,Şcoala Altfel’’ – „Să știi mai multe, să fii mai bun!”);
* Parteneriate la nivelul școlii,comunității locale,cu scoli partenere,la nivelul județului,la nivel național
* Implicarea in actul decizional a unui numar cat mai mare de cadre didactice;
* Unitatea are in dotare: sali de clasa corespunzatoare, laborator fizică-chimie, laborator informatica dotat cu 16 tablete digitale si 2 imprimante+ 2 laptopuri, camera video;
* Scoala are bibliotecă cu aproximativ 4700 de volume
* Contactele cu diverse instituţii pentru realizarea unor activităţi extracurriculare precum : excursii, vizite la muzee, vizionări de spectacole, etc., introduc elevii în mediul comunitar şi contribuie la socializarea lor.
* Exploatarea resursei de timp în respectarea programului

**b. Puncte slabe (***care trebuie înlăturate, compensate sau atenuate)*

* Lipsa de interes din partea unor elevi;
* Numar mare de elevi cu note de 6 si 7;
* Insuficienta colaborare a părinţilor cu şcoala;
* Numărul mic de elevi ce constituie efectivele claselor;
* Absențe nemotivate
* Puţine activităţi desfăşurate în şcoală care implică participarea părinţilor;
* Lipsa unei săli de festivităţi necesare activitatilor educative;
* Lipsa unor programe informatice educaţionale (soft);
* Cadre didactice navetiste;
* Slaba motivare a cadrelor didactice;
* Elevi proveniti din familii dezorganizate si cu stare materiala precara.
* Existenta cadrelor didactice suplinitoare, ceea ce nu asigura continuitate la clasa;
* Reticenta fata de nou si schimbare a unor cadre didactice
* Uzura fizica si morala a unei parti din materialul didactic existent in unitate;
* Deficiente in necorelarea fondului de carte al bibliotecii cu noile programe si manuale scolare;
* Neasumarea responsabilitatii pentru bunul mers al lucrurilor;
* Cultivarea sentimentului neputintei-“nu se poate mai mult/ nu se poate mai bine in conditiile actuale”.

**c. Oportunitati *(****care trebuie folosite)*

* Cadre didactice calificate;
* Sprijinul material al Consiliului Local;
* Posibilitatea de pregatire a cadrelor didactice oferita de CCD;
* Cadre didactice tinere cu spirit intreprinzator;
* Parteneriate cu comunitatea locala, Primaria, Politia, ONG-uri;
* Biblioteca scolara cu 4700 de volume
* Caracterul de prioritate nationala a invatamantului;
* Existenta unui cadru legislativ stabil in domeniul invatamantului;
* Cresterea calitatii parteneriatului social, a initiativei private si a sprijinului comunitar pentru dezvoltarea si sustinerea educatiei scolare;
* Existenta unor programe de formare si dezvoltare a personalului la CCD;
* Largirea ofertei de formare continua a personalului didactic;
* Cresterea gradului de autonomie institutional al scolii;
* Continuarea dotarii cu mijloace moderne de invatamant;
* Completarea fondului de carte din biblioteca si adaptarea acestuia la programele scolare;
* Buna colaborare intre unitatea noastra, Consiliul Local si Inspectoratul Scolar’
* Dezvoltarea abilitatilor de lucru in echipa a directorului scolii;
* Posibilitatea colaborarii cu Politia locala pentru incheierea unui acord de parteneriat privind evitarea actelor de agresiune in scoala;
* Posibilitatea realizarii unor parteneriate in vederea consilierii si orientarii profesionale a elevilor;
* Bunele relaţii de colaborare cu şcolile din zonă;

**d. Amenintari***(care trebuie evitate)*

* Inexistenţa unui buget de venituri si cheltueli sigur alocat de Consiliul local
* Scaderea populatiei scolare cu implicatii multiple;
* Scaderea interesului pentru scoala pe masura cresterii interesului pentru castigul material;
* Slaba motivare financiara a cadrelor didactice;
* Nivelul scazut de educatie in multe familii care au copii la scoala;
* Criza de timp a parintilor datorata actualei situatii ecomonice reduce implicarea familiei in viata sociala;
* Oferta slaba de locuri de munca in localitate
* Distrugerea bazei materiale prin utilizarea nevigilenta de catre elevi
* Posibilitatea ca primaria sa nu dispuna de resursele corespunzatoare cerintelor scolii
* Primirea din partea autoritatilor centrale si locale a unor solicitari/situatii cu termen de realizare nerealist
* Părinţii folosesc copiii la muncile agricole;
* Perceptia gresita despre ceea ce se face in scoala si despre ceea ce doreste scoala sa faca;

**4.2.ANALIZA P.E.S.T.E**. **( = analiza contextului Politic, Economic, Social şi Tehnologic - la care, în ultimul timp, s-a adăugat şi cel Ecologic - în care funcţionează şcoala).**

Mediul extern al şcolii include: factori politici, economici, sociali, tehnologici, ecologici, şcoala fiind un sistem deschis ce presupune o puternică interacţiune cu mediul situat în afara ei.

* Contextul ***politic*** – politica educaţională a guvernului vizează consolidarea rolului şcolii ca principală instituţie de educaţie şi învăţământ iar politica educaţională la nivel regional şi local este în favoarea dezvoltării relaţiilor de colaborare între oficialităţi şi şcoala noastră; de asemenea contextul actual politic al României ca membră a Uniunii Europene, asigură mobilitatea cadrelor didactice în spaţiul european, şi nu numai, reflectată în deschiderea oferită şcolilor de către MEN de a accesa programe specifice nevoilor de dezvoltare ale resurselor umane şi financiare.
* Din punct de vedere ***economic*** – situaţia este satisfăcătoare, chiar dacă nu toţi părinţii au locuri de muncă stabile, situaţia lor nu pune probleme mari privind şcolarizarea, oferta educaţională a şcolii răspunzând în mare parte cerinţelor comunitatii ; ca partener al UE, România beneficiază de alocări financiare din partea Uniunii Europene, din fonduri structurale.
* ***Social*** – se poate spune ca situaţia este bună, legătura familiilor cu problemele şcolii a fost permanent în atenţia colectivului de cadre didactice; în cadrul şcolii, există un mod de abordare obiectiv şi realist a problemelor sociale (şomaj, delincvenţă etc.), astfel încât poziţia managerilor şi a colectivului de profesori faţă de problematica educaţiei este că aceasta trebuie să devină un mijloc de promovare socială.
* ***Tehnologic-***Societatea în prezent se axează pe tehnologizare care are un rol important în asigurarea calităţiişi eficientizării procesului educaţional. Un procent de 90 de familii au calculatoare personale şi sunt conectate la Internet;în comună există reţea telefonică şi acces la reţele de telefonie mobilă;există televiziune prin cablu.
* ***Ecologic***-Scoala Gimnaziala Oporelu este situata într-o zonă cu mult spaţiu verde. Este o zonă fără unităţi industriale poluante.

Se are în vedere antrenarea elevilor în amenajarea parcului scolii şi educarea lor în spiritul păstrării

curăţeniei.

Analiza PEST(E) orientează elaborarea strategiei, proiectelor şi planurilor de dezvoltare, pe baza diferitelor probleme identificate.

**5. OPŢIUNI STRATEGICE**

Strategia, respectiv ţintele şi opţiunile strategice alese se justifică prin:

- respectă politicile şi strategiile de dezvoltare naţionale, regionale şi locale;

- respectă nevoile şi interesele întregii comunităţi;

- conduc la creşterea calităţii educaţiei în şcoală;

- sunt realizabile cu resursele existente şi previzibile, folosite într-un mod mai eficient;

­  - sunt absolut necesare pentru dezvoltarea unităţii şcolare.

**Ţintele şi opţiunile strategice**

Ţintele sau scopurile strategice derivă din viziunea şcolii şi reprezintă intenţiile majore care vor fi realizate prin proiectul de dezvoltare a unităţii şcolare şi prin care se va îndeplini misiunea şcolii. Aceste scopuri nu se refera la activităţile obligatorii, ci reprezintă domeniile pe care scoala (şi comunitatea educaţională) doreşte să le dezvolte sau după caz să le îmbunătăţească.

Ţintele sau scopurile strategice stabilite de Scoala Gimnaziala Oporelu, comuna Oporelupe baza diagnozei mediului intern şi extern, având ca reper misiunea şcolii sunt:

**Ţinta 1.**

Prevenirea eşecului şcolar şi includerea tuturor elevilor într-o formă superioară de şcolarizare, creşterea performanţei  şcolare.

**Ținta 2.**

Derularea de parteneriate la nivel local,regional,județean sau național,care să contribuie la dezvoltarea instituției,a relațiilor dintre școală și alte instituții și dezvoltarea de sine a elevilor

**Ținta 3.**

Păstrarea şi modernizarea bazei tehnico-materiale şi generalizarea accesului la informaţia electronică

**Ţinta 4 .**

Menţinerea în scoală a unui climat de siguranţă fizică şi psihică necesar derulării activităţilor şcolare şi extraşcolare.

**Opţiuni strategice**

Opţiunile strategice derivate din misiunea şcolii şi vizând atingerea ţintelor propuse vor fi realizate prin mai multe cai:

**OS.1. Prevenirea eşecului şcolar şi includerea tuturor elevilor într-o formă superioară de şcolarizare, creşterea performanţei  şcolare.**

* Centrarea procesului instructiv-educativ pe elev, prin implicarea activă a acestuia în propria formare
* Monitorizarea progresului în procesul intructiv-educativ
* Organizarea eficientă a procesului instructiv-educativ
* Formarea şi perfecţionarea continuă a cadrelor didactice
* Pregătirea evaluărilor naţionale la clasele a II-a, a IV-a, a VI-a şi a VIII-a şi a admiterii în învăţământul liceal

**O.S. 2. Derularea de parteneriate la nivel local,regional,județean sau național,care să contribuie la dezvoltarea instituției,a relațiilor dintre școală și alte instituții și dezvoltarea de sine a elevilor**

* Implicarea cadrelor didactice în proiecte și parteneriate
* Dezvoltarea relaţiei cu comunitatea
* Extinderea si eficientizarea parteneriatelor

**O.S.3. Păstrarea şi modernizarea bazei tehnico-materiale şi generalizarea accesului la informaţia electronică**

* Realizarea proiectului de buget,care să cuprindă suficiente cheltuieli de întreținere și reparații
* Procurarea de fonduri extrabugetare
* Aplicarea prevederilor regulamentului de ordine interioară pentru recuperarea pagubelor produse de elevi
* Inițierea unor demersuri pentru funcţionarea tuturor calculatoarelor
* Colaborarea cu comitetele de părinţi ale claselor;
* Implicarea Consiliului Reprezentativ al Părinţilor în identificarea de noi surse de finanţare.

**O.S.4. Menţinerea în şcoală a unui climat de siguranţă fizică şi psihică necesar derulării activităţilor şcolare şi extraşcolare:**

* Iniţierea de proiecte educaţionale cu instituţiile care monitorizează respectarea drepturilor copilului ;
* Dezvoltarea serviciilor educaţionale de consiliere şcolară pentru elevi şi părinţi ;
* Cunoaşterea factorilor de risc şi a consecinţelor actelor de delincvenţă juvenilă.

# 

# 6. IMPLEMENTAREA PLANULUI STRATEGIC

**6.1. Acţiuni**

Pentru implementarea cu succes a planului strategic:

* Planul strategic va fi transformat în planuri operaţionale anuale, care vor fi revăzute şi modificate cu regularitate (ex. o dată la 6 luni);
* Se va acorda atenţie deosebită participării la procesul de planificare strategică a fiecărui membru; se va realiza o comunicare eficientă cu fiecare membru al proiectului.
* Se va realiza lista de responsabilităţi pentru fiecare persoană (planificări lunare şi strategii de motivare).
* Prin Consiliul de Administraţie se va desemna directorul ca persoană responsabilă pentru implementarea planului strategic, care va supraveghea procesul de implementare şi va raporta Consiliului de Administraţie schimbările intervenite.

**6.2.MODALITĂŢI DE MONITORIZARE/EVALUARE**

1. Evaluarea periodică a rezultatelor eficienţei proiectului se va realiza prin evaluările sumative semestriale stabilite.

2. Evaluările finale vor stabili procentul de promovabilitate, rezultatele la evaluările naţionale şi cuprinderea într-o formă de învăţământ a absolvenţilor de clasa a VIII-a.

3. Comisia pentru asigurarea şi evaluarea calităţii va responsabiliza toate compartimentele şi comisiile din şcoală, redistribuind atribuţii pe baza înclinaţiilor fiecărui cadru didactic din şcoală.

4. Comisia pentru asigurarea calităţii va întocmi rapoarte anual privind calitatea învăţământului din unitate.

5. Elaborarea planurilor manageriale anuale, semestriale, precum şi îmbunătăţirea actualului PDI, ţinând cont de ţintele strategice, de realităţile concrete din comunitate şi de disponibilităţile şcolii.

6. Se va pune un accent deosebit pe consilierea debutanţilor şi pe obiectivitatea privind evaluarea personalului.

7. Cuantificarea atribuţiilor din fişa postului să fie una reală şi corectă, iar calificativul FB să fie oferit obiectiv, pe baza rezultatelor obţinute cu elevii.

8. Operaţionalizarea anuală va avea la bază diagnoze realiste, relevând aspectele pozitive, cât şi pe cele negative, în vederea înlăturării acestora.

**6.3. Evaluarea**

|  |  |
| --- | --- |
| Puncte critice în cadrul procesului de implementare a planului strategic | Acţiuni |
| Implementarea planului strategic nu este luată în serios. | Conform planului operaţional va fi evaluată realizarea fiecărui obiectiv; |
| Intervalele de timp nu sunt respectate | Lunar, în Consiliul de Administraţie, se va urmării respectarea termenelor calendaristice şi se vor propune măsuri de remediere; |
| Elementele care nu au fost implementate nu sunt discutate, rămân ca sarcini neîndeplinite | Sarcinile neîndeplinite vor fi reprogramate, după analiza cauzelor; vor fi trasate noi responsabilităţi; |
| Oportunităţile externe sunt refuzate conştient şi/sau nu sunt revizuite | Se va analiza trimestrial modificarea condiţiilor externe şi apariţia de noi oportunităţi. |

**6.4. Studii:**

|  |  |
| --- | --- |
| De impact | Se va urmări atingerea scopurilor propuse. Efectele de lungă durată vor fi măsurate după terminarea proiectului.  Vor fi identificate schimbările pe care proiectul le-a produs în şcoală. |
| Asupra rezultatelor în timp | Se va monitoriza gradul de atingere a obiectivelor propuse;  Se vor măsura, pe toată durata proiectului, rezultatele pe durată medie;  Se va previziona aducerea impactului. |
| Asupra rezultatelor imediate | Fiecare activitate prevăzută în proiect va fi atent monitorizată şi se va măsura gradul de realizare a rezultatelor aşteptate. |

PDI-ul Şcolii Gimnaziale, comuna Oporelu va fi:

- afişat la avizierele şcolii coordonatoare, cât şi a structurilor;

- postat pe site-ul şcolii;

- discutat şi avizat în CP şi CA;

- cunoscut şi asumat de echipa managerială;

- revizuit, în funcţie de contextul nou creat de viitoarele schimbări din sistem.

Director,

Profesor Olteanu Ramona

ANEXE











